യുവാവിനെ തട്ടിക്കൊണ്ടുപോയി കൊലപ്പെടുത്താന് ശ്രമം പ്രതികള് അറസ്റ്റില് കരുനാഗപ്പള്ളി : യുവാവിനെ തട്ടിക്കൊണ്ടുപോയി കൊലപ്പെടുത്താന് ശ്രമിച്ച കേസില് ഒളിവിലായിരുന്ന രണ്ടു പ്രതികളെ കരുനാഗപ്പള്ളി പൊലീസ് അറസ്റ്റ് ചെയ്തു. തഴവ കടത്തൂര് കുരുടന്റയ്യത്ത് നിസ്സാര് 50, മകന് നൗഫല് 27 എന്നിവരാണ് പിടിയിലായത്. ഇരുവരെയും കോടതിയില് ഹാജരാക്കി കോടതി റിമാന്ഡ് ചെയ്തു.2020 മേയില് തഴവ സ്വദേശി നവാസിനെ തട്ടിക്കൊണ്ടുപോകുകയായിരുന്നു. നേരത്തെ മൂന്ന് പ്രതി ക ള് അറസ്റ്റിലായിരുന്നു. അന്ന് അറസ്റ്റിലായ ഒരാളുടെ സഹോദരിയെ കാണാതായ സംഭവുമായി ബന്ധപ്പെട്ട് ചവറ പൊലീസ് സ്റ്റേഷനില് പരാതി നല്കിയിരുന്നു. ഇതുമായി ബന്ധമുണ്ടെന്ന കാരണത്താലാണ് നവാസിന് നേരെയുണ്ടായ ആക്രമണം. ചവറ പൊലീസ് രജിസ്റ്റര് ചെയ്ത കേസില് കരുനാഗപ്പള്ളി പൊലീസ് ഇന്സ്പെക്ടറാണ് കേസ് അന്വേഷിച്ചിരുന്നത്. കരുനാഗപ്പള്ളി എച്ച്.എസ്.ഒ ജി. ഗോപകുമാറിന്റെ നേതൃത്വത്തില് എസ്.ഐമാരായ അലോഷ്യസ്, രാജേന്ദ്രന്, എ.എസ്.ഐ ശ്രീകുമാര്, സി.പി.ഒ രാജീവ് എന്നിവരാണ് പ്രതികളെ പിടികൂടിയത്.